פרדיננד פלדמן

פרדיננד פלדמן (בפולנית: Ferdynand Feldman; 1862 – 3 ביוני 1919) היה מגדולי שחקני התיאטרון הפולני במאה ה-19 ותחילת המאה ה-20.

 ביוגרפיה 
לא הרבה ידוע על ילדותו של פלדמן. הוא נולד בשנת 1862 והיה יהודי במוצאו. בראשית הקריירה למד פלדמן באקדמיה לאמנויות יפות על שם יאן מתייקו  בקרקוב, ובהמשך בבית הספר לדרמה דרינגה בוורשה. כבר בגיל 19, החל משנת 1881, החל להופיע בתיאטרון קרקוב. Webersfeld podaje, że debiutował w jego teatrze na prowincji w Galicji, a następnie grał w teatrze krakowskim u Adam Skorupka, zob: Edward Webersfeld, Teatr Prowincjonalny w Galicji. 1850–1908, "Scena i Sztuka" 1908–1909. בשל יכולתו להצחיק הוא הצליח תחילה בקומדיות, פארסות ואופרטות.

פלדמן שיחק בתיאטראות גן, בוורשה, קרקוב, פוזנן, לובלין, צ'נסטוחובה ולודז'. בשנת 1890 התקבל להרכב התיאטרון הגדול בלבוב  שם הופיע במשך עשרים וחמש שנים. בשנותיו האחרונות, בשנים 1916–1919 שיחק בתיאטרון יוליוש סלובקי בקרקוב.

במלחמת פולין-אוקראינה הוא השתתף בקרב למברג (1918)  בלבוב, שהייתה אז חלק מפולין, כשהוא משתתף בצד הפולני ולא האוקראיני.

את תשומת הלב של המבקרים משכו עבודותיו על היצירות של אלכסנדר פרדרו . בין השאר, פלדמן גילם לעיתים קרובות את דמותו של נפוליאון בונפרטה, תדיאוש פאוליקובסקי ועוד. ליהוקו לתפקידים דרמטיים בקריירה אפשר לפלדמן לפתח את כישרונו, והוא זכה לביקורות אוהדות. כשחקן הוא התאפיין ביכולת היגוי (דיקציה) מגוונת ומרשימה, תוך שימוש במחוות והבעות פנים. הוא יצר הבחנה משמעותית בין הדמויות שגילם, ובנה דמות באמצעות פרטים קטנים ואביזרים.

 חיים אישיים 
פרדיננד פלדמן היה יהודי פולני, וכפי הנראה נחשף כבר בביתו לתנועת ההשכלה היהודית. בגיל 19 בערך הכיר את אשתו קתרינה סוויצה, שהייתה לימים זמרת האופרה והשחקנית קתרינה פלדמן, ונישא לה בכנסיית סנט ניקולס בלבוב (שהייתה אז בשטח פולין)
. הוא לא היה אדם דתי, אך לפני חתונתו נטבל לנצרות והמיר את דתו לקתוליות, על מנת שיוכלו להינשא בכנסייה.Grzela R., Rozum spokorniał. Rozmowy z twórcami, Interlib, Warszawa 2000 בתם המשותפת היא השחקנית קריסטינה פלדמן . הוא קבור בבית הקברות ליצ'קוב (לבוב) .

 קישורים חיצוניים 

 http://www.e-teatr.pl/pl/osoby/39476.html

 הערות שוליים 

קטגוריה:יהודים מומרים פולנים
קטגוריה:מתנצרים
קטגוריה:שחקנים פולנים
קטגוריה:פולנים שנולדו ב-1862
קטגוריה:פולנים שנפטרו ב-1919